b'\n_START_ARTICLE_\nDirbtinis neuroninis tinklas\n_START_PARAGRAPH_\nDirbtinis neuroninis tinklas\xc2\xa0\xe2\x80\x93 tarpusavyje sujungt\xc5\xb3 dirbtini\xc5\xb3 neuron\xc5\xb3 grup\xc4\x97. \xc5\xa0i technologija m\xc4\x97gd\xc5\xbeioja \xc5\xbemogaus galvos smegen\xc5\xb3 darb\xc4\x85\xc2\xa0\xe2\x80\x93 tiksliau neuron\xc5\xb3 veikim\xc4\x85. Dirbtiniai neuroniniai tinklai yra tam tikros strukt\xc5\xabros matematin\xc4\x97s funkcijos, kurios naudojamos kaip funkcij\xc5\xb3 aproksimatoriai. Tai rei\xc5\xa1kia, jog neuroniniam tinklui suteikiant pavyzdin\xc4\x99 informacij\xc4\x85 (funkcijos \xc4\xafvest\xc4\xaf ir rezultat\xc4\x85), jis geba i\xc5\xa1mokti imituoti pavyzdin\xc4\x99 funkcij\xc4\x85.\n_START_SECTION_\nNeuronini\xc5\xb3 tinkl\xc5\xb3 klasifikacija\n_START_PARAGRAPH_\nEsama \xc4\xafvairi\xc5\xb3 r\xc5\xab\xc5\xa1i\xc5\xb3 neuronini\xc5\xb3 tinkl\xc5\xb3. Vieni i\xc5\xa1 j\xc5\xb3 apmokomi su mokytoju (\xc5\xbeinant reikiamas tinklo i\xc5\xa1\xc4\x97jim\xc5\xb3 reik\xc5\xa1mes), kiti\xc2\xa0\xe2\x80\x93 be mokytojo. Istori\xc5\xa1kai pirmi neuroniniai tinklai buvo vienasluoksniai perceptronai. \xc5\xa0iuo metu pla\xc4\x8diausiai taikomi konvoliuciniai neuroniniai tinklai, ypa\xc4\x8d su vaizdo aprodojimu susijusiose u\xc5\xbeduotyse .'